Al-Azhar universiteti-Gʻazo. Al-Azhar universiteti () – koʻp hollarda AUG deb qisqartitiladi, Gʻazo shahridagi Falastin maʼmuriyatining davlat, notijorat va mustaqil oliy taʼlim muassasasi. Tarixi. 1991-yilda Gʻazo shahrida tashkil etilgan boʻlib, birinchi intifada davomida Falastin rahbari Yosir Arafat 1991-yil sentabrida Falastin milliy universitetini tashkil etish toʻgʻrisida farmon imzoladi. AUG 1991-yil 18-oktabrda ikkita fakultetda 725 nafar talaba tahsil olayotgan ikki qavatli binoda ochildi; Ta’lim fakulteti va Shariat va huquq fakulteti (hozirgi huquq fakulteti) . 1992-yilda yana 4 fakultet: Farmatsevtika fakulteti, Qishloq xoʻjaligi va Atrof-muhit fakulteti, Tabiiy fanlar fakulteti, Sanʼat va gumanitar fanlar fakulteti, keyin esa Iqtisodiyot va maʼmuriy fanlar fakulteti tashkil etildi. Amaliy Tibbiyot fanlari fakulteti sektorning Falastin jamoasining tibbiy ehtiyojlarini qondirish uchun ochilgan. Bu esa 1997-yildagi AUG rivojlanishining yana bir bosqichi edi. 1999-yilda universitetning Tibbiyot fakulteti Abu Dis shahridagi Falastin Al-Quds universitetida filialini ochib berdi. 2001-yilda yangi bilim va texnologiyalarni oʻrganish maqsadida muhandislik va axborot texnologiyalari fakulteti, 2007-yilda Falastin jamiyatida ogʻiz boʻshligʻi salomatligini yaxshilash uchun stomatologiya fakulteti tashkil etildi. Bundan tashqari 2009-yilda alohida fakultet sifatida shariat fakulteti qayta ochilgan. 2015-yilda Al-Mugʻraqa hududidagi yangi kampusda Qirol Hasan II nomidagi atrof-muhit fanlari va qishloq xoʻjaligi markazi ochildi. Ushbu binoning qurilishi Marokash qiroli Muhammad VI tomonidan moliyalashtirilgan. Al-Mugʻroqdagi yangi kampusda 2 bino, auditoriya va Sanʼat va gumanitar fanlar fakulteti Saudiya taraqqiyot jamgʻarmasi tomonidan toʻliq qoplab berildi . 2023-yil 6-noyabrda G‘azo urushi paytida Isroil samolyotlari tomonidan bombardimon qilingan .